**Szolgáltatási szerződés nyelvoktatásra**

amely létrejött egyrészről

**Károlyi Tímea**

**5200 Törökszentmiklós, Herman Ottó út 3.**

**Nyilvántartási száma: 30364288**

**Adószáma: 65979501-1-36**

**Bankszámlaszáma: 11745066-20023003**

mint Óraadó, másrészt

**Név:**

**Cím/székhely:**

**Adószám:**

**Bankszámlaszám:**

mint Hallgató között alulírott napon és helyen az alábbi feltételek szerint.

1. A szerződés tárgya

Óraadó vállalja Hallgató **angol nyelvi képzését** az alábbiak szerint:

képzés típusa: általános/szaknyelvi

képzés helyszíne: online

képzés időtartama: határozatlan idejű

egy tanóra időtartama: 45 perc

a képzés célja: ………………………………………………………………………...…….

1. Óraadó a Hallgató nyelvi felkészültségét figyelembe véve személyre szabott képzési programot állít össze a Hallgató részére.
2. A tanórák aktuális időpontja minden esetben a Hallgató és az Óraadó által közösen kerül leegyeztetésre.
3. Hallgató vállalja, hogy a szükséges szakirodalmat, tankönyvet beszerzi, a tanuláshoz szükséges tárgyi feltételeket biztosítja.
4. Hallgató és Óraadó kölcsönösen tájékoztatja egymást elérhetőségi adatai megváltozásáról (telefonszám, Facebook és/vagy Skype elérhetőségek, e-mail cím, bankszámlaszám, számlázási adatok stb.)
5. Hallgató és Óraadó nem él vissza a másik fél elérhetőségi, illetve személyes adataival.
6. A közös munkát megelőző előzetes tájékozódó megbeszélés és a nyelvi szintfelmérés ingyenes.
7. A tanórák díja nettó ……..Ft\*, amelyet Hallgató banki átutalás formájában hetente, a heti utolsó tanórát követően teljesít. Erről pdf formátumú számlát kap az Óraadótól, amelyet Óraadó számára e-mailen megküld. A számla ÁFA tartalma alanyi adómentes. (\*A mindenkori aktuális óradíjakról előzetesen személyesen tájékozódhat a megadott

elérhetőségeken.)

1. Amennyiben a Hallgató utalási kötelezettségét elmulasztja, Óraadó a következő heti tanórákat az utalás teljesítéséig felfüggeszti.
2. Hallgató és az Óraadó az online órákon rendszeresen megjelenik, az órák lemondására időmegkötés nélkül a tanóra kezdete előtt díjmentesen mindkét félnek lehetősége van, azonban az előzetes tájékoztatás elvárható és kötelező. **Amennyiben a Hallgató ezen értesítési kötelezettségét elmulasztja, a teljes tanóra díja felszámításra kerül.**
3. Hallgató maximum 5 perc késéssel érkezhet a tanórára.
4. A tanóra kizárólag az Óraadó és a Hallgató között zajlik személyre szabott online órák keretében, harmadik fél képzése nem történik, arra lehetőség nincs.
5. Hallgató jelen szerződés aláírásával hozzájárul fent közölt adatainak a vállalkozó, illetve a vállalkozó könyvviteli partnere általi kezeléséhez.
6. Hallgató és Óraadó jelen szerződés feltételeinek megvalósulása érdekében együttműködnek a Hallgató által kitűzött cél eléréséig.
7. Jelen szerződést a Felek kizárólag egyező akaratnyilvánítással, írásban módosíthatják vagy, amennyiben a szerződésben rögzített feltételek nem teljesülnek, felmondhatják azt.
8. Jelen szerződést a felek elolvasás és értelmezés után, mint akaratukkal egyezőt jóváhagyólag írták alá.

Törökszentmiklós, 2021. ………………………

…………………………………….. ………………………………….

Károlyi Tímea Hallgató

egyéni vállalkozó